b'\n_START_ARTICLE_\nSpu\xc5\xbeve\n_START_SECTION_\nRast in oblika\n_START_PARAGRAPH_\nRast in oblika spu\xc5\xbeev sta odvisni od lastnosti podlage na katero so pritrjene, ter vodnih tokov v njihovi neposredni okolici. Velikost spu\xc5\xbeev je razli\xc4\x8dna, od nekaj milimetrov do 3 metrov. Vodni tokovi prina\xc5\xa1ajo hrano in kisik in odna\xc5\xa1ajo spolne celice.\n_START_SECTION_\nRazmno\xc5\xbeevanje\n_START_PARAGRAPH_\nSpu\xc5\xbeve se nespolno razmno\xc5\xbeujejo z delitvijo ali brstenjem. Neugodne razmere pre\xc5\xbeivijo v obliki zimskih brstov (gemul). Spolno se razmno\xc5\xbeujejo tako, da semen\xc4\x8dica oplodi jaj\xc4\x8dno celico. Plavajo\xc4\x8da migetalkasta li\xc4\x8dinka zapusti spu\xc5\xbevo in se pritrdi na povr\xc5\xa1ino. Iz nje se nato razvije mlada spu\xc5\xbeva. Spu\xc5\xbeve imajo tudi veliko sposobnost regeneracije, kar je tudi nespolno razmno\xc5\xbeevanje.\n_START_SECTION_\nPrehrana\n_START_PARAGRAPH_\nSpu\xc5\xbeve se prehranjujejo tako da vsrkavajo vodo v telesne dupline, kjer se drobci hrane zaustavijo in jih spu\xc5\xbeva prebavi, ko vodo precedijo jo spustijo ven. Voda spu\xc5\xbevi prina\xc5\xa1a kisik in odna\xc5\xa1a ogljikov dioksid. Luknjice kjer spu\xc5\xbeve vsrkavajo vodo se imenujejo dotekalke, kjer jo izpu\xc5\xa1\xc4\x8dajo pa izmetalke ali odtekalke. Voda spu\xc5\xbevi prina\xc5\xa1a kisik odna\xc5\xa1a pa ogljikov dioksid. Spu\xc5\xbeve lahko poimenujemo tudi pre\xc4\x8di\xc5\xa1\xc4\x8devalci morja saj srednje velika spu\xc5\xbeva na dan lahko pre\xc4\x8disti tudi 2000 litrov morja. Hranijo se z bakterijami, pra\xc5\xbeivalmi, organskimi delci, planktoni in rastlinskimi snovmi.'